SL Uradni list Evropske unije C 225/76

Sodba Splošnega sodišča z dne 12. junij 2013 – HTTS proti Svetu

(Združeni zadevi T-128/12 in T-182/12) (1)

(Skupna zunanja in varnostna politika - Omejevalni ukrepi proti Iranu z namenom preprečavanja širjenja jedrskega orožja - Zamrznitev sredstev - Očitna napaka pri presoji)

2013/C 225/170

Jezik postopka: nemščina

Stranki

Tožeča stranka: HTTS Hanseatic Trade Trust & Shipping GmbH (Hamburg, Nemčija) (zastopniki: J. Kienzle, M. Schlingmann in F. Lautenschlager, odvetniki)

Tožena stranka: Svet Evropske unije (zastopniki: sprva M. Bishop, Z. Kupčová in F. Naert, nato M. Bishop in Z. Kupčová, agenti)

Intervenientka v podporo tožene stranke (zadeva T-182/12): Zvezna republika Nemčija (zastopniki: sprva J. Möller, T. Henze in N. Graf Vitzthum, nato J. Möller in T. Henze, agenti)

Predmet

V zadevi T-128/12 predlog za razglasitev ničnosti Sklepa Sveta 2012/35/SZVP z dne 23. januarja 2012 o spremembah Sklepa 2010/413/SZVP o omejevalnih ukrepih proti Iranu (UL L 19, str. 22) v delu, v katerem je bila s tem sklepom tožeča stranka iz novih razlogov vključena v Prilogo II k Sklepu Sveta 2010/413/SZVP z dne 26. julija 2010 o omejevalnih ukrepih proti Iranu (UL L 195, str. 39), in Izvedbene uredba Sveta (EU) št. 54/2012 z dne 23. januarja 2012 o izvajanju Uredbe (EU) št. 961/2010 o omejevalnih ukrepih proti Iranu (UL L 19, str. 1) v delu, v katerem je bila z njo tožeča stranka iz novih razlogov vključena v Prilogo VIII k Uredbi Sveta (EU) št. 961/2010 z dne 25. oktobra 2010 o omejevalnih ukrepih proti Iranu in razveljavitvi Uredbe (ES) št. 423/2007 (UL L 281, str. 1), in v zadevi T-182/12 predlog za razglasitev ničnosti Uredbe Sveta (EU) št. 267/2012 z dne 23. marca 2012 o omejevalnih ukrepih proti Iranu in razveljavitvi Uredbe (EU) št. 961/2010 v delu, v katerem je ta uredba ohranila ime tožeče stranke na seznamu oseb, subjektov in organov, katerih sredstva so zamrznjena.

Izrek

1. Zadevi T-128/12 in T-182/12 se združita za izdajo sodbe.

2. V zadevi T-128/12 ni več treba odločati o predlogu za razglasitev ničnosti Izvedbene uredba Sveta (EU) št. 54/2012 z dne 23. januarja 2012 o izvajanju Uredbe (EU) št. 961/2010 o omejevalnih ukrepih proti Iranu v delu, v katerem se nanaša na družbo HTTS Hanseatic Trade Trust & Shipping GmbH.

3. Sklep Sveta 2012/35/SZVP z dne 23. januarja 2012 o spremembah Sklepa 2010/413/SZVP o omejevalnih ukrepih proti Iranu se razglasi za ničen v delu, v katerem je bil z njim ime družbe HTTS Hanseatic Trade Trust & Shipping vključeno v Prilogo II k Sklepu 2010/413.

4. Priloga IX k Uredbi Sveta (EU) št. 267/2012 z dne 23. marca 2012 o omejevalnih ukrepih proti Iranu in razveljavitvi Uredbe (EU) št. 961/2010 se razglasi za nično v delu, v katerem se nanaša na družbo HTTS Hanseatic Trade Trust & Shipping.

5. Učinki Sklepa Sveta 2010/413/SZVP z dne 26. julija 2010 o omejevalnih ukrepih proti Iranu, kakor je bil spremenjen s Sklepom 2012/35, se ohranijo v veljavi v zvezi z družbo HTTS Hanseatic Trade Trust & Shipping od začetka veljavnosti tega sklepa dvajseti dan po njegovi objavi v Uradnem listu Evropske unije do začetka učinkovanja razglasitve delne ničnosti Uredbe št. 267/2012.

6. Svet Evropske unije nosi svoje stroške in naloži se mu plačilo stroškov družbe HTTS Hanseatic Trade Trust & Shipping.

7. Zvezna republika Nemčija nosi svoje stroške.

(1) UL C 157, 2.6.2012.